Den Vest-Sjællandske Avis, 1829-06-02
Nyeste Post-Efterretninger. Deres Majestæter den Russiske Keiser og Keiserinde befinde sig i Varschau i allerhøieste Velgaaende. Keiserinden afreiser den 2den Juni om Formiddagen efter Gudstienesten og Keiseren samme Dags Aften. Den 4de om Aftenen ankomme de til Slottet Sybillenort, hvor de ville opholde sig den 5te og 6te. Det hedder fra Varschau, men det er uvist om det ogsaa bliver saaledes: at deel af den Polske Armee vil saasnart Kronningen er forbi, trække sammen i meget tætte Kantoneringer paa den sydlige Grændse af Kongeriget. Et andet ligesaa usikkert Rygte er det, at Porten har den 23de April afsendt en Gesandt til det Russiske Hovedqvarteer, og at man har Haab om at Freden vil snart igien blive tilveiebragt. J Constantinopel skal man nemlig være i Frygt for at Russerne have ifinde at giøre en Landgang paa den Asiatiske Kyst af det sorte Hav, og at deres Angreb paa Sizopolis er ikke andet end en Maske ring af denne Plan og af Udrustningerne i Odessa; men den Ottomanniske Regiering frygter ikke for noget meere end at et anseeligt Corps skulde vise sig i Nærheden af Castellerne paa den Asiatiske Side af Bosphorus (nemlig paa Jordtungen imellem det sorte Hav og Bugten ved Jsmid) hvorved ikke allene Hovedstaden blev sat i Skræk, men ogsaa Brugen af de fornødne Hielpemidler for at forsvare de Europæiske Provinser blev gjort vanskelig. Jndsigtsfulde Militaire holde denne Forholdsregel for den meest farlige; thi derved kunde Fienden let, og uden at møde de Vanskeligheder som han maae gaae i Møde ved Donau, frembringe de største Resultater, uden at de Russiske Tropper, som giorde Landgang i Asien, vare udsatte enten for de Sygdomme eller for den Mangel, som de have at kjæmpe imod i hine Egne, da Landet paa den Asiatiske Kyst er fundt og frugtbart; gik det desuden uheldigt, saa kunde Armeen begive sig tilbage paa sin Flaade, eller støde til General Paskevitsch Armee. Anderledes forholder det sig med det Corps, som er landet ved Sizopolis; thi det Corps, som der har gjort Landgang, kan ved et heftigt Angreb blive tvunget til at indskibe sig, og naar det selv gik heldigst, kunde det dog blot tiene til et Observationscorps, fordi det couperede og næsten utilgængelige Terrain i Omegnen ved Sizopolis aldrig kunde tillade det at gaae offensiv tilværk. Derfor er det at Sultanen bestræber sig for at udruste sin Flaade og afsende den til det sorte Hav, og skulde den Tyrkiske Flaade seire eller en anden Magts Flaade komme den til Hielp, saa kunde Garnisonen i Sizopolis aldrig undgaae at blive taget til Fange. Mangelen paa Levnetsmidler skal have aftaget i Constantinopel; men endnu være meget følelig i Bulgarien. Porten opbyder alt for idetmindste at forsyne Armeen med det fornødne. Den lader med Magt drive Korn og Qvæg sammen og giver kun Beviser derfor og har nyelig udstædet strenge Ordrer til Ægypten, om at afsende Korn og Riis, som Krigscontribution. Paa denne Maade vil Regieringen hellere forskaffe sig sine Fornødenheder end ved for contant Betaling at kiøbe dem i Udlandet Private Breve fra Odessa af 8de melde: at alle Capitainer og Skibsfolk som ankomme fra Kysterne af det sorte Hav og især fra Egnen ved Sizopolis, Burgas og Varna have faaet Ordre til at afholde sig fra at udbrede politiske Raisonnementer og Nyeheder i Anledning af Dagens Begivenheder. - Der skrives fra Vien under 20de Mai, at ifølge de nyeste Efterretninger fra Bucharest af 9de Mai har man der i de sidste 10 Dage ikke hørt noget sikkert om den Russiske Armees Operationer, som er rykket frem imod Bulgarien, og man forventede med saamegen mere Utaalmodighed officielle Jndberetninger, som der i nogle Dage vare udbredte allehaande vaklende Rygter, om de Fægtninger, som vare forefaldne der i Egnen. Vistnok ere de Rygter, som ere komne til offentlig Kundskab af den Beskaffenhed, at dersom det saaledes forholder sig som der fortælles, saa synes saavel Skjebnen som Naturen at paaminde Russerne om meere at henvende deres Vaaben imod det Tyrkiske Asien end imod det Tyrkiske Europa, og at tage Veien til Constantinopel over Søen Marmora og ikke over Balcanbierget; thi det hedder fra Jassy under 8de Mai, at Krigsoperationerne i Bulgarien have begyndt. Gen. Diebitsch havde ladet et betydeligt Troppecorps gaae ved Hirsova over Donau og rykke frem paa den høire Bredde af denne Flod imod Silistria da Commandanten i denne Fæstning Kutschuk Achmed Pascha fik Efterretning derom, saa fattede han den Beslutning at gaae Fienden imøde. Ved Tschernovod, hvor begge Corps stødte imod hinanden, skal det være kommen til en blodig Træfning, hvori Tyrkerne fik Overhaand, og deres Modstandere, Russerne, bleve trængte tilbage til Hirsova. Begge Partiers Tab skal være meget betydeligt. Mange Russer skulle være tagne til Fange og mange druknede i Donau; dog trænger dette meget til Bekræftelse. Paa samme Tid hedder det havde Tyrkerne overfalder og besat Baltschik imellem Varna og Kovarna, hvorpaa General Roth skal være brudt og fra Varna med 5000 Mand for at fordrive Fienden derfra. J en Skrivelse fra Bucharest af 6te Mai hvor man dog maatte være bedre underrettet derom end i Jassy den 8de, tales der ikke et Ord om alt dette. Det hedder blot, at Hovedqvarteret skal bryde og fra Gallatsch, hvorhen ogsaa mange Tropper især Cavalleire marschere. Næsten hele Grev Pahlens Corps staaer foran Silistria, paa hvis Skjæbne en stor Deel af Operationerne i Aar synes at beroe. Den 26de April hørte man en stærk Kanontorden i Egnen ved Giorgevo, hvoraf man formodede, at de Beleirede havde gjort et nyt Udfald. Man har ikke hørt, noget videre derom; men 200 Saarede ere bragte til Hospitalerne i Bucharest. - General Kisseler er kommen tilbage fra en Jnspectionsreise i det lille Valachie. Han skal være meget tilfreds med det Pandur-Corps, som General Geismar har opganiseret, ligesom med det Serviske Friecorps, som næsten udgiør 600 Mand, og lover de bedste Resultater ved de Operationer, som skulle foretages imod Servien, hvortil dog General Geismar med sine 12 til 15000 Mand synes at være for svag Destoværre, hedder det, synes det at være grundet at saavel i Bucharest som iblandt Armeen yttre sig Spor af Pesten. Man vil vide, at der nasten de 20 Mand dagligen af et Uhlanregiment, som er stationeret i en Landsbye noget fra Bucharest. hvorfor der er trukken Kordon om denne Bye, og de Officere, som høre til Regimentet og som opholde sig i Bucharesk, maae ikke vende tilbage til det. Man forsikkrer, at to Personer, som havde kiøbt Effecter, som havde tilhørt Folk, der vare beladte med Pesten og vare komne til Bucharest, ere selv blevne smittede og døde. (Skulde dette Onde tage Overhaand saa vil der snart blive giort Ende paa Krigen ved Donau.) Ved en Parolbefaling have alle Officere, som have taget deres Koner med sig i Feldten, faaet Ordre til at reise tilbage. Enhver Officeer skal forsyne sig med en Tornister hvori han kan have Levnetsmidler for 3 Dage.